ناتو عمومی سکرتری ینس استولتنبرگ, تورکیه بیلن یونان اورته سیده گی تخنیک مذاکره لر بوییچه آلغه سیلجیش نینگ موجود ایکن لیگی نی معلوم قیلدی.
استولتنبرگ, ناتو قرارگاهی ده اسپانیا باش وزیری پیدرو سانچیز بیلن بولیب اوتگن اوچره شووی آرتیدن بیرگن باناتیده, تورکیه بیلن یونان نینگ, شرقی اورته دینگیزی ده گی مخالفت لر, هوا و دینگیز ده خواهلنمه گن حادثه لرنینگ یوز بیرمس لیگی بوییچه حاضرگی کون گه قدر بیر نیچه مرته ییغیلیش اوتکزگن لیگی نی بیلدیردی.
استولتنبرگ, "ییغیلیش لر دوام ایتماقده. آلغه سیلجیش بار" دییه قید ایتدی.
ییغیلیش لرنینگ حربی تخنیک ییغیلیش لردن عبارت ایکن لیگی نی معلوم قیلگن استولتنبرگ, بولرنینگ کیلیشمووچیلیک لرنینگ برطرف ایتیلیشی بوییچه آلمان نینگ قیلیاتگن دیپلماتیک سعی و حرکت لر نینگ تکمیل بولیشی گه حصه قوشه دیگن لیگی نی بیلدیردی.
استولتنبرگ, آلمان نینگ سعی و حرکت لری نتیجه سیده توناوون تورکیه بیلن یونان نینگ استکشافی مذاکره لر نی قیته باشله شی بوییچه کیلیشیب آلگن لیگی نی قیلرایکن, اوشبو توغریسیده خرسندچیلیک بیلدیریب, تورکیه و یونان نینگ رهبر لری بیلن یقین تماس ده بوله دیگن لیگی نی ایسله تیب اوتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
